b'\n_START_ARTICLE_\nPopulaarimusiikin museo\n_START_PARAGRAPH_\nPopulaarimusiikin museo on suomalaisen populaarimusiikin verkkomuseo, josta l\xc3\xb6ytyy tietoa suomalaisista  musiikkivaikuttajista, esitt\xc3\xa4jist\xc3\xa4 ja tekij\xc3\xb6ist\xc3\xa4. Sivusto toimii osoitteessa www.pomus.net ja sit\xc3\xa4 yll\xc3\xa4pit\xc3\xa4\xc3\xa4 Kevyen Musiikin Museon kannatusyhdistys ry, jonka kannatusj\xc3\xa4seni\xc3\xa4 ovat mm. Teosto ry, Elvis ry, Suomen Musiikkikustantajat ry, Gramex ry, Musiikkituottajat ry sek\xc3\xa4 Suomen Muusikkojen Liitto ry. _NEWLINE_Sivuston tarkoitus on toimia luotettavana ja nopeana kevyen musiikin tietol\xc3\xa4hteen\xc3\xa4 niin tutkijoille, median edustajille kuin tavallisille musiikin harrastajillekin. Pomus.netin p\xc3\xa4\xc3\xa4toimittajana toimii t\xc3\xa4ll\xc3\xa4 hetkell\xc3\xa4 Petri Kaivanto.'